Document ID: /roh_data/filtered/fineweb-2-filterrobots_roh.jsonl.gz/71487

GRdigital Podcast
En questa episoda discurra noss ospitant Nikolaus Schmid cun Julian Vaupel dal project software per ecosistems digitals. Las duas interpresas digitalas Inside Labs e Spot Reclama dal Grischun tgiran dapi onns grondas destinaziuns sco Engiadina San Murezzan, Flem Laax, Tavau Claustra ed Arosa Lai. Cun ina soluziun da software nova e disponibla per tut las destinaziuns da tura en il Grischun duain ils dretgs products vegnir purtads en il futur als dretgs giasts al dretg temp. L’applicaziun skalisabla creescha uschia in sistem ecologic per la colliaziun da las destinaziuns, dals furniturs da prestaziuns e da lur giasts. A las destinaziuns turisticas manca oz la dretga cuntrada da tool per crear experientschas digitalas cumplessivas per lur giasts e per generar uschia avantatgs da concurrenza per els e per las persunas che portan las prestaziuns da la destinaziun. Uschia perdan las destinaziuns actualmain bleras relaziuns da clientella cun novas interpresas ch’ èn activas sin plaun internaziunal. Il project porscha a tut las regiuns turisticas dal chantun la pussaivladad da realisar pli svelt la transfurmaziun digitala. Pervia da la structura dal project restan la valurisaziun e las datas registradas en Svizra. Uschia survegn la colliaziun directa cun la clientella puspè enavos ed il turissem grischun po restar cumpetitiv a lunga vista. Ulteriuras infuormaziuns davart il proget as chatta qua. Guardai uossa il Vlog o tadlai i’l podcast!